CELEX: 62014TN0053
Language: fi
Date: 2014-01-20 00:00:00
Title: Asia T-53/14: Kanne 20.1.2014 – Ludwig-Bölkow-Systemtechnik v. komissio

28.4.2014   
            
            
               FI
            
            
               Euroopan unionin virallinen lehti
            
            
               C 129/23
            
         Kanne 20.1.2014 – Ludwig-Bölkow-Systemtechnik v. komissio
   (Asia T-53/14)
   2014/C 129/30
   Oikeudenkäyntikieli: saksa
   
      Asianosaiset
   
   
      Kantaja: Ludwig-Bölkow-Systemtechnik (Ottobrunn, Saksa) (edustajat: asianajajat M. Núñez Müller ja T. Becker)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               toteamaan, että komission ja mm. kantajan välillä tehtyjen sopimusten SES6-CT-2004-502596 (HyWays), SES6-CT-2005-019813 (HyApproval) ja SES6-CT-2005-513542 (HarmonHy) puitteissa kantaja on laskenut hankkeen kustannukset sovellettavien sopimusmääräysten, erityisesti yleisten ehtojen II.19 artiklan mukaisesti ja että komissio on siis rikkonut sopimusvelvoitteitaan, kun se antaessaan velvoitusilmoitukset nro 3 241 314 522 ja 3 241 315 423 (HyWays), 3 241 314 527 ja 3 241 314 526 (HyApproval) sekä 3 241 314 519 ja 3 241 313 756 (HarmonHy) laski hankkeen kustannukset eri tavalla;
            
         
               —
            
            
               toteamaan, että sopimuksen SES6-CT-2004-502596 (HyWays) puitteissa kantaja on saanut yhteisöltä ainoastaan 495 269,48 euron suuruisen rahallisen korvauksen ja että komissio antaessaan velvoitusilmoitukset nro 3 241 314 522 ja 3 241 315 423 lähti virheellisesti siitä olettamasta, että kantaja olisi saanut 604 240,79 euron suuruisen rahallisen korvauksen;
            
         
               —
            
            
               toteamaan, että kustannukset, jotka komissio luokitteli sopimuksen SES-CT-2005-019813 (HyApproval) puitteissa 15.7.2011 annetun Final Audit Reportin perusteella uudelleen Management (MGT) -kustannuksista Research (RTD) -kustannuksiksi, ovat tosiasiallisesti Management-kustannuksia;
            
         
               —
            
            
               toteamaan, että kantajan ei edellä mainittujen sopimusten puitteissa tarvitse maksaa yleisten ehtojen II.30 artiklan mukaisia vahingonkorvauksia (liquidated damages);
            
         
               —
            
            
               toteamaan, että komissio antoi virheellisesti edellä mainitut velvoitusilmoitukset, lukuun ottamatta 1 323,02 euron määrää velvoitusilmoituksen nro 3 241 314 523 (HyWays) osalta, 3 870,02 euron määrää velvoitusilmoituksen nro 3 241 314 527 (HyApproval) osalta sekä 16 868,66 euron määrää velvoitusilmoituksen nro 3 241 314 519 (HarmonHy) osalta, eikä kantaja ei ole komissiolle velkaa velvoitusilmoituksissa mainittuja määriä, lukuun ottamatta tässä mainittuja määriä;
            
         
               —
            
            
               velvoittaa komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
               1)
            
            
               Ensimmäinen kanneperuste
               
                           —
                        
                        
                           Kantaja väittää ensimmäisen kanneperusteen puitteissa, että se käytti hankkeen kustannusten laskemiseen menetelmää, joka on riidanalaisten sopimusten yleisten ehtojen II.19 artiklan mukainen. Se katsoo tämän vuoksi, ettei komissiolla ollut oikeutta kyseenalaistaa sen käyttämää hankkeen kustannusten laskentamenetelmää ja käyttää erilaista laskentamenetelmää antaessaan riidanalaiset velvoitusilmoitukset.
                        
                     
         
               2)
            
            
               Toinen kanneperuste
               
                           —
                        
                        
                           Kantaja väittää, että HyWays-hankkeen osalta se sai ainoastaan 495 269,48 euron suuruisen rahallisen korvauksen. Komissio lähti antaessaan velvoitusilmoitukset virheellisesti siitä olettamasta, että kantaja olisi saanut 604 240,79 euron suuruisen rahallisen korvauksen.
                        
                     
         
               3)
            
            
               Kolmas kanneperuste
               
                           —
                        
                        
                           Kantaja väittää, että HyApproval-hankkeen osalta komissio luokitteli virheellisesti tietyt kustannukset uudelleen Management (MGT) -kustannuksista Research (RTD) -kustannuksiksi.
                        
                     
         
               4)
            
            
               Neljäs kanneperuste
               
                           —
                        
                        
                           Kantaja väittää, ettei komissiolla ole oikeutta vaatia siltä riidanalaista sopimusten yleisten ehtojen II.30 artiklan mukaisia vahingonkorvauksia.